

**ҚАЗАҚСТАН РЕСПУБЛИКАСЫНЫҢ ДЕНСАУЛЫҚ САҚТАУ МИНИСТРЛІГІ ""QAZBIOPHARM" ҰЛТТЫҚ ХОЛДИНГІ"АҚ**

**"ҚАЗАҚ ҒЫЛЫМИ-ЗЕРТТЕУ ВЕТЕРИНАРИЯ ИНСТИТУТЫ" ЖШС**

**АҚПАРАТТЫҚ ХАТ**

**Құрметті әріптестер!**

"Қазақ ғылыми-зерттеу ветеринария институты" ЖШС – 1905 жылы 14 қаңтарда Орынбор қаласында ұйымдастырылған губерниялық ветеринариялық-бактериологиялық зертхана негізінде құрылған Қазақстан ғылымының тұңғышы, Сізді, **2025 жылы 15-16 мамырда** Қазақстан Республикасы, Алматы қаласында өтетін, **институттың 120 жылдығына арналған "Биологиялық қауіпсіздікті қамтамасыз етудегі ғылым мен практиканың интеграциясы"** **Халықаралық ғылыми-тәжірибелік конференциясына** қатысуға шақырады.

 Тіркелу үшін қатысушының тіркеу нысанын (1-қосымша) электрондық түрде, sarbakanova\_sholpan@mail.kz, g\_sarsenova\_t@mail.kz электрондық мекенжайларға жіберу қажет.

 Конференция бағдарламасы **qaznivi.kz** сайтында жарияланады.

 **Халықаралық ғылыми-тәжірибелік конференцияның өтетін орны:** Алматы қ., Тимирязев к-сі, 42, Atakent Park Hotel "Best Western Plus","Гранд Холл" конференц-залы.

**Конференция келесі секциялар бойынша өтеді**:

**Секция 1.** Жануарлардың инфекциялық, инвазиялық және жұқпалы емес ауруларын диагностикалау, алдын алу және емдеудің өзекті мәселелері.

**Секция 2.** Биологиялық қауіпсіздік саласындағы биотехнологиялық инновациялар: зерттеулерден коммерцияландыруға дейін.

**Секция 3.** Микроорганизмдердің молекулалық биологиясы және геномикасы: биологиялық және тағамдық қауіпсіздікті қамтамасыз ету.

**Секция 4.** Ветеринария ғылымындағы пәнаралық тәсілдер: тәжірибесі мен перспективтері.

Конференция *мемлекеттік* (*қазақ), орыс, ағылшын* тілдерінде;

Конференцияға қатысу нысаны: *Ауызша баяндама, постерлік баяндама, тек материалдарды жариялау.*

**Қатысу шарттары:**

Жариялауға арналған материалдар (2 қосымша) конференцияның ұйымдастыру комитетіне **2025 жылдың 25 наурызынан** кешіктірмей электрондық түрде g\_sarsenova\_t@mail.kz, fatimseme@mail.kz e-mail-ге ұсынылуы тиіс.

**Конференцияға қатысу және мақаланы жариялау үшін ақы алынбайды.**

Құрметті авторлар, конференция материалдарының жинағында жариялау үшін материалдарыңызды жіберу және тіркеу нысанын толтыру, Сіздің дербес деректерді өңдеуге және жинақта жариялауға келісіміңіз болып табылады.

Қаладан тыс қатысушыларға қонақүйде орын брондау, келу/кету күні мен уақыты, байланыс телефоны туралы хабарлау қажет. Қайту билеттері туралы алдын ала ескеруді сұраймыз. Конференцияға қатысушылардың жол жүруі және тұруы жіберуші тараптың есебінен жүзеге асырылады.

Конференцияны ұйымдастырушылар дұрыс емес форматта немесе материалдарды қабылдау уақыты аяқталғаннан кейін берілген қолжазбаларды қарастырмау құқығына ие.

Конференция материалдары әртүрлі бағыттар бойынша қазақ немесе орыс немесе ағылшын тілдерінде конференция материалдарының жинағында (электрондық нұсқасы) жарияланады.

 Конференция аясында жас ғалымдардың үздік ғылыми жұмысына конкурс өткізіледі. Үздік жұмыстар дипломдармен және естелік сыйлықтармен марапатталады.

 Конференция барысында коммерциялық демеуші компаниялардың көрмесі ұйымдастырылады.

**Барлық сұрақтар бойынша конференцияның ұйымдастыру комитетіне хабарласыңыз:**

Нурпейсова Айнур Султановна**,** тел.: + 7 701 811 3427, e-mail: ainurnurpeisova@mail.kz

Тлегенова Жулдыз Женисовна, тел.: +7 771 458 2496, e-mail: Zhenisova@mail.kz

Сарсенова Гулжауһар Талғатқызы, тел.: +7 778 552 1224, e-mail: g\_sarsenova\_t@mail.kz.

Сарбаканова Шолпан Таупиковна, тел.: + 7 705 150 9520 e-mail: sarbakanova\_sholpan@mail.kz

Акшалова Перизат, тел.: + 7 777 312 83 65, e-mail: Perizat.akshalova@mail.kz

Қосымша 1

**ҚАТЫСУШЫНЫҢ ТІРКЕУ НЫСАНЫ**

**(әр қатысушыға толтырылады)**

Халықаралық ғылыми-тәжірибелік конференция

**«Биологиялық қауіпсіздікті қамтамасыз етудегі ғылым мен практиканың интеграциясы»**

|  |  |
| --- | --- |
| Тегі, Аты, Әкесінің Аты |  |
| Мекеме атауы |  |
| Ғылыми дәрежесі және ғылыми атағы |  |
| Лауазымы |  |
| Байланыс телефондары: |  |
| E-mail |  |
| Қатысу нысаны (керегін қалдырыңыз) | Ауызша баяндама, постерлік баяндама, тек материалдарды жариялау. |
| Баяндаманың, мақаланың атауы |  |
| Бағыты |  |
| Баяндама тілі  |  |

Қосымша 2

**Мақалаларды ресімдеуге қойылатын талаптар**

1. ӘОЖ индексі (әмбебап ондық жіктеуіш) – бірінші бетте жоғарғы сол жақ бөлігіне. 1 бос жолды өткізіп жіберу.

2. Тақырып. Мақаланың атауы қысқа болуы керек (10 сөзден аспауы керек). Тақырып қалың бас әріптермен теріледі, шрифт өлшемі 14, ортасына туралау, бір жоларалық интервал.

3. Барлық авторлардың аты-жөндерінің шрифт өлшемі 12, қалың жазумен үтір арқылы, ортасына туралау, бір жоларалық интервал.

4. Ғылыми дәрежесі, лауазымы, мекеменің толық атауы (жұмыс орны), қаласы, елі, e-mail, ортасына туралау, бір жоларалық интервал, шрифт өлшемі 12.

5. 1 бос жол қалдыру. Аңдатпа (800 баспа таңбасынан аспайтын) курсивпен теріледі, шрифт өлшемі 12, шегініс 1,25.

 6. Кілт сөздер (5-тен аспайды) курсивпен теріледі, шрифт өлшемі 12, шегініс 1,25. Кілт сөздерді жазғаннан кейін 1 бос жол қалдыру.

7. Мақала мәтіні А4 форматында болуы керек (210×297 мм), стандартты Times New Roman шрифтпен терілген, өлшемі 12, бір жоларалық интервал , шегініс 1,25, сол – 3 см, оң – 1,5 см, жоғарғы және төменгі – 2 см, абзац шегінісі – 1,25 см; ориентация – кітаптық, тасымалдаусыз, колонтитулдарсыз және парақ беттерін нөмірлемей; мәтін ені бойынша тураланған. Мәтін мәжбүрлі тасымалдаусыз теріледі, абзац ішіндегі сөздерді тек бір рет шегінумен бөлу, туралау үшін бос орындарды пайдаланбау, беттер мен бөлімдердің үзілістерінсіз, ені бойынша туралау. Математикалық теңдеулер мен химиялық формулалар Equation формула редакторында (MathType) немесе MS Word бір объектімен терілуі керек. Химиялық формулалар өлшемі 9 кегль, математикалық формулалар 10 кегль. Формулалар мен теңдеулер жаңа жолдан басылып, жолдың соңында жақшаға нөмірленеді. Мақала көлемі-5 бетке дейін.

8. Суреттер \* jpg форматында мақала мәтініндегі сілтемелермен ұсынылуы керек. Сурет астындағы жазба нөмірі мен атауынан тұруы керек (1 сурет…). Графиктер, диаграммалар және т.б. MS Excel немесе MS Graph бағдарламаларында орындау ұсынылады. Кестелерде тақырыптар мен реттік нөмірлері (1 кесте) және мәтіндегі сілтемелер болуы керек. Суреттер астындағы жазба (өлшемі 10 қалың курсивті кегль) беттің ортасына тураланады, соңында нүкте қойылмайды.

 9. Әдебиеттер тізімі. Дереккөздер мәтіндегі дәйексөз ретімен келтіріледі. Шегініс 1,25.

 10. Әдебиеттер тізімінен 1,5 жоларалық интервалдан кейін ағылшын тілінде мынадай ақпаратты көрсету қажет: мақаланың тақырыбы, авторлардың аты-жөні, мекеменің толық атауы (жұмыс, оқу орны), қала, ел, e-mail; аңдатпа; түйінді сөздер.

Мақала кіріспесінде зерттеудің өзектілігі мен мақсаты көрсетілуі керек; зерттеу материалдары мен әдістері; нәтижелер мен талқылау; қорытынды; мәтін бойынша берілген суреттер мен кестелерге сілтемелер болуы керек.

Мақалаға жариялау мүмкіндігі туралы сараптамалық қорытынды қоса берілуі керек. Редакциялық алқа талаптарды бұза отырып және көптеген қателіктермен ресімделген мақалаларды жарияламау құқығына ие.

Ұсынылатын материалдардың дұрыстығы мен ғылыми редакциясы үшін авторлар жауапты болады. Көрсетілген мерзімнен кейін келіп түскен материалдар жинаққа енгізілмейді.

 Рәсімдеу үлгісі

ӘОЖ 595.421

**ҚЫЗЫЛОРДА ОБЛЫСЫНЫҢ *HAEMAPHYSALIS KOCH*, 1844 (IXODIDAE, AMBLYOMMINAE) ТҰҚЫМДАС КЕНЕЛЕРІ**

З.З. Саякова

Ғылыми дәрежесі, лауазымы

Жұмыс орнының атауы

Қала, ел, e-mail

**Аңдатпа.** Аңдатпа.

**Кілт сөздер:** кілт сөздер.

Мақала мәтіні

 Әдебиеттер тізімі

1. Атшабар Б.Б. Аса қауіпті инфекциялар бойынша Қазақстан өңірлерінің паспорты // Қазақстандағы карантиндік және зооноздық инфекциялар. – 2015. - №1(31). – 179 б.

2. Умирзакова А. Қызылорда облысы Шиелі ауданы иксод кенелерінің (Acariformes, Ixodoidea) фаунасына // Әл-Фараби ат. ҚазҰУ хабаршысы Экологиялық серия.-2015.- 2/2(44). – Б. 775-777.

Қатысқаныңызға қуаныштымыз!

Ұйымдастыру комитеті бұл хатты қызығушылық танытқан тұлғалар арасында таратқаны үшін риза болады!

Құрметпен, конференцияның ұйымдастыру комитеті!